Vita:Hunédzser

message: Ez nagyon érdekes, de nem biztos, hogy alkalmas lexikoncikknek. Valahogy másképp kéne megírni. --Villanueva 2006. december 4., 19:43 (CET)
Fura egy szó, nekem elsőre a hunok meg a menedzserek ugrottak be róla. :) Meg azon is el kellene gondolkodni, teljes egészében átültethetőek-e az amerikai szociológusok által kreált fogalmak a magyar körülmények közé. Ott van pl. az az „adultolescent” kategória, ami szvsz itthon épp fordítva van: nem az él még huszonévesen is otthon, akinek szüksége van a szülei érzelmi támogatására, hanem többek közt az, akinek nincs még pénze saját lakásra, amiből azért elég sok van. Ismertem olyanokat, akik nem laktak otthon már húszévesen sem, mert gazdag anyuci-apuci megvette nekik a lakást, kocsit stb., de gondolom, mondanom sem kell, hogy ezek addig is mindent megkaptak ezüsttálcán, és érzelmi szempontból ők voltak a legfejletlenebbek, jóval önállótlanabbak, mint a még szülőkkel lakó 24-28 évesek.
Ami a videóklipek Barbie-díszleteit és szalagos kislányruhába öltözött huszonéves előadóit illeti, engem speciel kiráz tőlük a hideg, olyan, mintha pedofiloknak kelletnék magukat (majdnem annyira gáz, mint Japánban a Gothic Lolita-jelenség).
– Alensha  üzi 2006. december 4., 19:57 (CET)

message: Nincs ilyen szó az angolban, használják a twentysomething-et viszont. A cikk viszont így nagyon nem jó, ez egy esszé ilyen formában. –  Zimmy mondj el mindent 2008. augusztus 21., 19:37 (CEST)
replies: text: Az esszé a kisebb baj, a forrástalanság a nagyobb. – Burrows vita 2008. augusztus 21., 19:41 (CEST)
Az esszé az tkp. saját kutatás, ami szintén nem elfogadott. Forrásnak végülis van benne egy link, de én is azért csaptam rá a forráshiány sablont, mert nem eszerint van megírva. Nem ismertetés folyik, hanem filozofálás. –  Zimmy mondj el mindent 2008. augusztus 21., 19:54 (CEST)
thread_title:  twenager 

message: :Lehet szórakozni új szavakkal, a gond az, hogy nincs mögötte tartalom. Ilyen Huncikkekre  semmi Hunneed nincs. Jöhetnek a fortagerek (= 40 évesek, mert marhaságot mi is ki tudunk találni, a fiftagerek (=50 évesek) hadáról nem is beszélve. 
replies: text: re Zimmy: A saját kutatás tilalma erre az esetre nem vonatkoztatható. Azt becsülöm benne, hogy valamit meg akar fogalmazni, amit tud és azért akarja egy lexikonban szerepeltetni, hogy más is tudja. Nem ez a "saját kutatás", hanem pl. a perpetuum mobile leírása, ahogy XY szerkesztő feltalálni véli.

text: Igenis, van szükség "kutatásra", de nem "research", hanem "browse" értelemben, vagyis ki kellene keresni, hogy pl. a Hunager szerepel-e már magyar szociológiai stb. tanulmányokban. Ha csak csetoldalakon vagy blogokban, az semmi.

text: Evribádit ölelek.--Linkoman vita 2008. augusztus 21., 20:03 (CEST)
Szerintem nagyon is vonatkozik erre a saját kutatás tilalma. Nem a WP-n kell egy ilyet megfogalmazni. Ha valahol máshol már megfogalmazta, akkor úgy kell megírni a cikket, hogy arra hivatkozva, semleges szemszögből és nem elbeszélő módban. Pontosan, ahogy mondod, ki kell keresni a máshol levő információt és szintetizálni. Itt nem ez történik.
Röpke keresésem után én kizárólag a cikkben említett tanulmányban találtam meg a szót a szakirodalomban, máshol elvétve használták a köznyelvben, de ott is szerintem akkor találták ki, saját maguk. Az említett enwiki cikk sem a "hunédzserekről", hanem a huszonévesekről szól, ennek kellene lenni a szócikk címének és témájának is. –  Zimmy mondj el mindent 2008. augusztus 21., 20:14 (CEST)
thread_title: Szóalk =wordcreat